Еўрапейскія структуры і праваабарончыя міжнародныя арганізацыі неаднаразова заклікалі ўлады Беларусі ўвесці мараторый на смяротнае пакаранне, а ў перспектыве — адмяніць яго цалкам. Аднак прадстаўнікі ўлады заяўляюць, што беларускае грамадства не гатова да адмены смяротных прысудаў. У якасці аргументу чыноўнікі прыводзяць рэферэндум 1996 года, па выніках якога больш за 80% яго ўдзельнікаў выказаліся за захаванне смяротнага пакарання.